**Raportul Sanctităţii Sale Patriarhul Moscovei şi al întregii Rusii Chiril**

**la Soborul Arhieresc al Bisericii Ortodoxe Ruse din 2 februarie 2016**

**Preafericirea Voastră!**

**Înaltpreasfinţiile şi Preasfinţiile Voastre!**

În perioada intersobornicească a fost marcată aniversarea a 1025 de ani de la Creştinarea Rusiei, iar anul trecut – aniversarea a 1000 de ani de la adormirea sfântului întocmai cu apostolii cneaz Vladimir. Până în prezent rămân actuale cuvintele cuviosului Nestor Cronicarul: *„Este demn de uimire, cât bine a săvârşit el [cneazul Vladimir] pământului Rusiei, încreştinindu-l. … Deoarece dacă nu ne-ar fi botezat pe noi, până în zilele noastre noi am rămâne în amăgire diavolească, în care s-au prăpădit strămoşii noştri. … Prin el L-am cunoscut noi pe Dumnezeu”.*

Alegerea conştientă a sfântului cneaz, iar în continuare şi a poporului Rusiei, nu este doar un eveniment ce aparţine trecutului. Noi toţi, popoarele noastre în unitatea fiecăruia dintre ele şi în unitatea lor comună, trebuie să afirmăm necontenit această alegere, înfruntând cu puterea voinţei, cu puterea raţiunii, cu puterea inimii, cu puterea duhului acea împotrivire de care ne ciocnim nu doar în interiorul nostru, dar şi în lumea ambiantă.

Poporul nostru, care a primit sfânta creştinare şi care s-a împărtăşit din tezaurul bogat al civilizaţiei creştinătăţii estice, a putut genera mulţi ostaşi mari ai duhului – nevoitori ai credinţei şi ai cuvioşiei. Aniversarea a 700 de ani din ziua naşterii a celui mai mare dintre ei – a sfântului cuviosului Serghie de Radonej – noi am pomenit-o în anul 2014. Actualmente pilda vieţii şi a nevoinţei duhovniceşti a lui este îndeosebi de actuală pentru societate, iar poruncile de a păstra dragostea şi unitatea frăţească sună în vremurile de azi ca un dangăt de clopot. Egumenul de Radonej era persoana cu cea mai mare autoritate din timpul său, deşi niciodată nu şi-a dorit-o. Fără a-şi dori succese pe pământ, el a exercitat o influenţă enormă asupra mersului istoriei, deoarece cel mai mult L-a iubit pe Hristos. Sfântul Serghie prin întreaga sa viaţă ne demonstrează în ce constă adevărata putere şi valoare pentru om: în fidelitate lui Dumnezeu, în urmarea poruncilor Lui, în păstrarea duhului păcii în toate circumstanţele vieţii.

Sfântul cneaz Vladimir şi sfântul cuvios Serghie au exercitat cea mai importantă influenţă nu doar asupra unităţii duhovniceşti a poporului nostru, dar şi asupra unităţii naţionale a puterilor, dispersate până atunci.

În ultimii ani suntem martorii faptului cum oamenii, lepădându-se de principiile creştineşti, introduc separare tragică, iar uneori şi sângeroasă, în sânul poporului Ucrainei – unul dintre popoarele-moştenitoare ale sfântului cneaz Vladimir. Noi cu toţii trebuie să manifestăm susţinere Preafericitului mitropolit Onufrii, episcopatului Bisericii Ortodoxe din Ucraina, clerului şi copiilor ei fideli în nevoinţa lor paşnică. Trudele Dumneavoastră, Preafericirea Voastră, sunt pildă a faptului cum creştinii ortodocşi tind spre unitate acolo, unde se inoculează scindarea şi seamănă dragoste acolo, unde se răspândeşte ura. Vă rog pe toţi, dragi fraţi arhipăstori, împreună cu păstoriţii voştri să nu conteniţi rugăciunile pentru fraţii şi surorile noastre ce se află în greutate pe pământul Ucrainei, inclusiv pentru cei care sunt supuşi la izgoniri din biserici, luarea în derâdere şi la ofense. Vom continua să ne rugăm şi pentru întreaga Ucraină, ca să se instaureze în ea pacea şi dragostea frăţească.

În ziua de azi întreaga omenire se află în faţa teroarei. Găsind diverse motivări, cum ar fi religia sau ideologia adversă, teroriştii doresc să semene în inimile oamenilor frică şi vrajbă, să provoace ura interconfesională şi interetnică. În memoria noastră sunt vii tragediile care rup inima: explodarea avionului rus de-asupra Sinaiului, seria de acte teroriste la Paris, atacul asupra colegiului universitar Garissa în Kenya, asasinatele în masă în Baga (Nigeria) - sunt doar o parte din răufacătoriile săvârşite de terorişti în ultimele luni. Comunitatea internaţională este chemată să oprească teroarea şi, în special, să restabilească pacea echitabilă în Siria, creând un exemplu pentru toate ţările Orientului Mijlociu, acolo unde actualmente se varsă sânge.

Cu o durere deosebită ne amintim de creştinii din Irak, Libia, Siria şi alte ţări din Orientul Mijlociu. Mulţi dintre ei refuză să-şi părăsească bisericile, mănăstirile, aşezările creştine chiar şi aflându-se în pericol de moarte şi noi vorbim iarăşi despre martiri pentru Hristos. În ultimul timp politicienii au început să recunoască că asasinatele în masă, izgonirea şi luarea ostaticilor din rândul creştinilor în această regiune sunt un genocid adevărat după criteriul confesional. Încercarea de a-i scoate pe creştini din Orientul Mijlociu este o tragedie la scară istorică, care are urmări pentru întreaga lume. Să ne rugăm pentru faptul ca Domnul Atotţiitor să-i întărească pe fraţii noştri întru Hristos, iar pe conducătorii de care depinde instaurarea păcii în Orientul Mijlociu să-i înţelepţească, ca ei în scurt timp, în pofida intereselor particulare, să ia decizii necesare.

Câteva cuvinte despre **activitatea Patriarhului şi a organelor superioare de conducere bisericeşti, precum şi despre datele statistice general-bisericeşti în perioada intersobornicească.**

În perioada ce a trecut de la ultimul Sobor Arhieresc au avut loc următoarele vizite efectuate de mine la Bisericile Ortodoxe Locale:

* 1-7 iunie 2013 – vizita paşnică la Biserica Ortodoxă din Elada şi pelerinajul la Sfântul Munte Athos;
* 4-7-octombrie – la Biserica Ortodoxă din Serbia la solemnităţile cu prilejul aniversării a 1700 de ani de la promulgarea edictului de la Milano şi sfinţirea bisericii „Învierea Domnului” în Podgoritsa;
* 5-9 martie 2014 – vizita la Biserica Ortodoxă a Constantinopolului pentru participarea la Sinaxa Întâistătătorilor şi reprezentanţilor Bisericilor Ortodoxe Locale;
* 14-16 noiembrie 2014 – vizita paşnică la Biserica Ortodoxă a Serbiei.
* În perioada 22-27 ianuarie 2016 am efectuat o vizită la Chambésy (Elveţia) pentru participarea la Sinaxa Întâistătătorilor şi reprezentanţilor Bisericilor Ortodoxe Locale.

În răstimpul de după ultimul Soborul Arhieresc, în perioada 10–15 mai 2013 am vizitat Republica Populară Chineză, despre acest fapt am amintit în raportul meu la Consfătuirea Arhierească din anul trecut.

Biserica Ortodoxă Rusă a fost vizitată de 9 conducători ai Bisericilor autocefale, unele dintre ele – de două ori în această perioadă.

O semnificaţie aparte a unităţii bisericeşti a fost sărbătorirea aniversării a 1025 de ani de la Creştinarea Rusiei, însoţită de oficieri soborniceşti ale serviciilor devine la Moscova, Kiev şi Minsk. La sărbătorire au venit Întâistătătorii Bisericilor Alexandriei, Ierusalimului, Georgiei, Serbiei, Bulgariei, Ciprului, Poloniei şi ai Bisericii Ortodoxe a Americii, precum şi reprezentanţi ai celorlalte Biserici Locale. La serviciile divine au participat mulţime de arhierei şi clerici din toate ţările responsabilităţii canonice a Bisericii Ortodoxe Ruse.

În exerciţiul funcţiunii de Patriarh m-am întâlnit cu şefii de state ai responsabilităţii canonice a Patriarhiei Moscovei, ai altor state, am participat la diverse foruri general-bisericeşti şi internaţionale.

Sfântul Sinod care s-a întrunit de 15 ori în perioada de dare de seamă şi Consiliul Suprem Bisericesc care a avut 16 şedinţe, precum şi instituţiile sinodale au efectuat activităţi în vederea realizării sarcinilor, formulate de Sfinţitul Sobor Arhieresc din anul 2013. În această ordine de idei soluţionările au fost adoptate de participanţii Consfătuirii Arhiereşti care şi-a ţinut lucrările în anul 2015, la care s-a adoptat un document păstoresc foarte important „Cu privire la participarea credincioşilor la Euharistie”. Lista completă de 69 de documente, adoptate în perioada intersobornicească, este anexată la raportul meu, fără a fi incluse în această listă numeroase texte pentru serviciul divin: slujbe, acatiste, rânduirea slujbelor, tropare, condace şi rugăciuni, pe care Sfântul Sinod le-a aprobat în cei trei ani ce s-au scurs. În rândul deciziilor importante de ordin administrativ ale Sfântului Sinod voi numi, de asemenea, contopirea Departamentului Sinodal pentru relaţiile Bisericii cu societatea şi Departamentului Sinodal informaţional, în cadrul optimizării activităţii lor, în **Departament Sinodal pentru relațiile Bisericii cu societatea și mass-media**.

În perioada ce a trecut de la 1 februarie 2013, Sfântul Sinod, Sinodul Bisericii Ortodoxe din Ucraina şi Sinodul Bisericii Ruse din Străinătate au ales 73 de arhierei. Eu am oficiat în coslujire cu confraţii-arhipăstori 62 de hirotonii, în total din anul 2009 au fost oficiate 150 de hirotonii. Încă 10 hirotonii au fost oficiate de la ultimul Sobor de către Preafericitul mitropolit Vladimir, iar apoi de Preafericitul mitropolit Onufrii şi episcopii Ucrainei, în total din anul 2009 în Ucraina au fost oficiate 28 de hirotonii ale arhiereilor ortodocşi. În perioada intersobornicescă Înaltpreasfinția Sa mitropolitul Ilarion al Americii de Est şi al New York-ului şi ierarhii Bisericii Ruse din Străinătate au oficiat o hirotonie.

La ziua de azi episcopatul Bisericii Ortodoxe Ruse constă din 354 arhierei, cu 64 de arhierei mai mulţi decât la 1 februarie 2013 şi cu 154 mai mulţi decât la începutul anului 2009. La ora actuală sunt 282 de arhipăstori eparhioți, adică cu 57 mai mulţi decât în 2013 şi cu 133 mai mulţi decât în anul 2009.

În perioada intersobornicească au decedat confraţii noştri arhierei: Preafericitul mitropolit al Kievului şi al întregii Ucraine Vladimir *(†05.07.2014)*, precum şi episcopal Mefodii care se afla la odihnă (Petrovtsy, *†13.09.2013г.*), arhiepiscopul de Kostroma şi Galici Alexii (Frolov, *†03.12.2013*), mitropolitul de Simbirsk şi Novyi Spas Prokl (Hazov, *†23.03.2014*), arhiepiscopul de Klin Longhin (Talypin, *†25.08.2014*), mitropolitul de Petrozavodsk şi Carelia Manuil (Pavlov, *†07.03.2015*), mitropolitul Nicolai (Şkumko, *†03.06.2015*). **Să cântăm celor adormiţi „Veşnica pomenire”.**

Actualmente Biserica noastră reuneşte 293 de eparhii, cu 46 mai multe decât în anul 2013 şi cu 134 decât în anul 2009. Au fost create 24 de mitropolii, numărul total fiind de 57 de mitropolii. În anul 2013, adunaţi în componenţa Soborului Arhieresc, noi am aprobat decizia adoptată de Sfântul Sinod în anul 2011, cu privire la mărirea treptată a numărului de eparhii. Viaţa a arătat că această hotărâre a fost absolut justă, corespunzând necesităţilor timpului. Noi vedem acest lucru, inclusiv din datele statistice venite din parohii.

În ultimul timp s-a efectuat o muncă minuţioasă şi deloc simplă cu privire la mărirea exactităţii acestor date statistice. A fost creată o nouă formă de dare de seamă, care presupune comunicarea la Patriarhia Moscovei a întregii liste de biserici, capele, mănăstiri, inclusiv multe informaţii însoţitoare: de pildă, frecvenţa oficierii liturghiilor, numărul botezurilor săvârşite pe an, existenţa şcolii duminicale pe lângă fiecare biserică şi multe altele. Datorită acestui fapt, noi pentru prima dată am căpătat o bază de date a tuturor locaşurilor de pe teritoriul Rusiei. În continuare această bază de date va fi extinsă cu privire la eparhiile din alte ţări. Noua metodologie a permis depistarea unor erori în calculele precedente. Conform totalurilor lucrului efectuat, cu admiterea anumitor erori în legătură cu eparhiile care încă nu sunt în noul sistem statistic, noi putem spune că actualmente în Biserica Ortodoxă Rusă sunt 34 764 biserici sau alte edificii, unde se oficiază Dumnezeiasca liturghie, ceea ce e cu 3 379 mai mult decât în anul 2013, conform unor date mai exacte. Pe lângă aceasta, există un mare număr de capele, incluse anterior în datele statistice, în care liturghia nu se oficiază, precum şi biserici în care liturghia deocamdată nu este oficiată: aflate în construcţie, în restaurare sau transmise Bisericii în stare de ruine şi temporar conservate. De pildă, doar în Rusia astfel de biserici şi capele sunt în număr de 6 000, fără a mai pomeni despre mulţime de locaşuri părăsite, care nu sunt transmise Bisericii.

Datorită noului sistem de numărare noi putem spune, de asemenea, că doar în Rusia cu începere din 2009 sunt construite sau restaurate mai bine de 5 000 de biserici, în care liturghia este oficiată nu mai puţin de o dată pe lună, inclusiv circa 3 700 de biserici, unde liturghia este oficiată o dată pe săptămână şi mai des. Aceste date vor fi supuse unei perfecţionări ale sistemului statistic, deoarece informaţiile de până la anul 2010 nu întotdeauna pot fi determinate cu o exactitate dorită.

Clerul Bisericii Ortodoxe Ruse include 35 171 de preoţi, cu 4 741 mai mulţi decât în anul 2013 şi cu 7 955 mai mulţi decât în anul 2009. Slujirea lor o duc 4 816 diaconi – cu 1 051 mai mulţi, decât trei ani în urmă şi cu 1 362 mai mulţi decât în anul 2009.

În Biserica noastră sunt 455 mănăstiri de călugări şi 471 de mănăstiri de maici. Este mai mult decât în anul 2013, cu 26 de mănăstiri de călugări şi cu 29 – cele de maici, mai multe decât în 2009 cu 60 de mănăstiri de călugări şi cu 62 – cele de maici.

În ţările din străinătatea depărtată funcţionează 891 de parohii şi 56 de mănăstiri ale Patriarhiei Moscovei, inclusiv parohiile şi mănăstirile Bisericii Ruse din Străinătate.

Se observă o corespondenţă directă între decizia cu privire la mărirea numărului de eparhii şi creşterea numărului de parohii şi cler. Voi aduce un exemplu al Eparhiei oraşului Moscova, încredinţată mie pentru conducere. Deoarece a existat imposibilitatea de a crea câteva eparhii în limitele unui singur oraş, la Moscova au fost create în anul 2011 vicariate teritoriale, pe care le conduc vicari. Acestor Preasfinţiți le-a fost delegată o parte din îndatoriri ale arhiereului eparhial. În mare parte, graţie acestei decizii, numărul parohiilor reale, adică a bisericilor care au câte o comunitate şi unde se oficiază în mod regulat Dumnezeiasca liturghie, a crescut de la 271 la finele anului 2010 şi până la 475 la finele anului 2015. Din numărul lor 54 au intrat în componenţa eparhiei capitalei în legătură cu modificarea hotarelor administrative ale Moscovei la finele anului 2012. Cu excepţia acestor biserici, creşterea pe parcursul a cinci ani a constat în 150 de parohii reale, care duc o viaţă plină de servicii divine şi viaţă comunitară. Eu văd clar că a fost posibil acest lucru, inclusiv datorită creării unor vicariate. O stare de lucruri similară o vedem în multe eparhii nou create. Despre alte rezultate practice cu privire la creşterea numărului de parohii voi spune mai târziu.

**Să ne adresăm la partea fundamentală a ordinii noastre de zi.**

**Pregătirea Soborului Panortodox**

Noi credem că Biserica lui Hristos este Una, Sfântă, Sobornicească şi Apostolească, precum e spus în Simbolul Credinţei. Biserica este una după firea sa. Prezenţa în lume a multor Biserici autocefale este o formă a existenţei istorice a Bisericii, cea mai potrivită pentru înfăptuirea misiunii sale mântuitoare. Ştim de asemenea că adoptarea în Biserică a deciziilor, care au importanţă pentru întreaga Plinătate ortodoxă, întotdeauna a cerut participarea dacă nu chiar a tuturor arhiereilor ortodocşi, atunci, cel puţin, a reprezentanţilor fiecărei Biserici Locale. În acest sens Soboarele Ecumenice şi unele Soboare de importanţă panortodoxă sunt expresia vădită a unităţii Bisericii, a esenţei ei soborniceşti, reflectarea autoconştiinţei sale ca fiind un trup în Hristos (vezi: Rom. 12:5). În Acelaşi timp, acceptarea de Plinătatea Bisericii a activităţii unui anumit Sobor întotdeauna se înfăptuia treptat şi, cum demonstrează istoria bisericească, nici un Sobor nu a putut impune Bisericii deciziile sale, dacă ele erau respinse de poporul lui Dumnezeu, dacă nu avea loc o recepţie general-bisericească a hotărârilor soborniceşti. De aceea nici un Sobor Ecumenic nu devenea atare doar din motivul convocării sale: importanţa sa reală devenea evidentă doar peste un timp anumit, uneori destul de îndelungat.

Sfântul şi Marele Sobor ce urmează să-şi desfăşoare lucrările nu este numit de noi Ecumenic. Spre deosebire de Soboarele Ecumenice din vechime, el nu este chemat să soluţioneze probleme ce ţin de credinţă, deoarece ele sunt soluţionate de mult timp şi nu sunt supuse revizuirii. El de asemenea nu este chemat să aducă anumite inovaţii în viaţa liturgică a Bisericii, în rânduiala sa canonică. Totuşi, el va putea, dacă va fi bine pregătit, să devină un factor important de fortificare a unităţii şi colaborării interbisericeşti, precum şi să servească la concretizarea acelor răspunsuri, pe care Biserica Ortodoxă, în baza Tradiţiei sale multiseculare, le oferă la întrebările puse de contemporaneitate. Şi doar în acel caz va fi Panortodox, dacă la lucrările lui vor participa reprezentanţii tuturor Bisericilor Ortodoxe autocefale general recunoscute.

Pe parcursul ultimului mileniu comunicarea sobornicească a Bisericilor Locale a fost dificilă. Una din cauze a fost că toate Patriarhiile vechi se aflau sub dominaţia musulmană. Şi circumstanţele secolului al XX-lea de asemenea nu au favorizat activarea comunicării interbisericeşti: este suficient să ne amintim de războaiele din Balcani, Primul război mondial, revoluţia din Rusia care a pus început unei prigoane feroce împotriva Bisericii, divizarea imperiului Otoman şi deportarea creştinilor din Asia Mică, în sfârşit, cel de-al Doilea război mondial.

Cu toate acestea, deja în anul 1923 la Istanbul a fost convocat aşa-numitul Congres Interortodox, iar în anul 1930 – Comisia interortodoxă de pregătire, care şi-a desfăşurat lucrările la mănăstirea Vatopedu, pe Athos. Aceste prime încercări de conlucrare panortodoxă s-au dovedit a fi nereuşite. Unele Biserici Locale nu au participat la aceste acţiuni, pentru Biserica Ortodoxă Rusă, luând în considerare circumstanţele acelor timpuri, era cu neputinţă de înfăptuit aceasta. Lucrările Congresului interotodox de la Istanbul s-au desfăşurat, de fapt, în duhul reformator faţă de Tradiţie. Din aceste cauze deciziile lui nu au fost recunoscute ulterior de nimeni – cu excepţia deciziei cu privire la noul calendar, adoptat de unele Biserici cu preţul unor scindări regretabile ce au urmat.

Cu iniţiative general-ortodoxe a venit în secolul al XX-lea nu doar Biserica Constantinopolului. Astfel, la iniţiativa Patriarhiei Moscovei, în anul 1948 la Moscova, a avut loc Consfătuirea Conducătorilor şi reprezentanţilor Bisericilor Ortodoxe Locale, prilejuită la sărbătorirea aniversării a 500 de ani de la autocefalia Bisericii Ortodoxe Ruse. Însă deciziile ei nu au fost acceptate de acele Biserici Locale, care au considerat că doar Patriarhul Constantinopolului poate convoca consfătuiri de importanţă panortodoxă.

Activizarea reală a eforturilor în vederea pregătirii Sfântului şi Marelui Sobor al Bisericii Ortodoxe a început în anul 1961 la Prima Consfătuire Panortodoxă care a avut loc pe insula Rodos în Grecia. Acolo a fost alcătuit un catalog extins ce îngloba mai bine de o sută de teme, care trebuia să fie pregătite pentru discutare în cadrul viitorului Sobor. Puţin mai târziu, la cea de a patra Consfătuire Panortodoxă de la Geneva în anul 1968, a fost adoptată decizia de a continua pregătirea Soborului în cadrul Consfătuirilor Panortodoxe antesoborniceşti, anticipate de Comisiile interortodoxe de pregătire. Acest format de pregătire s-a păstrat până în zilele noastre.

La consfătuirea de la Rodos din anul 1961 tuturor Bisericilor Locale li s-a propus să-şi expună punctul de vedere privitor la temele aprobate. Biserica Ortodoxă Rusă a avut o atitudine responsabilă în această ordine de idei. În anul 1963 Sfântul Sinod a format în acest scop o Comisie specială sub conducerea pururi pomenitului mitropolit al Leningradului Nicodim, în care au fost incluşi teologi de seamă ai Bisericii noastre – ierarhi, clerici şi mireni. În cei cinci ani de existenţă a sa, Comisia a efectuat un lucru enorm, pregătind proiectele documentelor cu privire la toate temele catalogului. Nu va fi o exagerare să spunem că Biserica Rusă şi-a adus în acele vremuri contribuţia sa inestimabilă în pregătirea Soborului Panortodox şi era nu doar gata pentru desfăşurarea lui, dar a propus la toate temele proiecte concrete, echilibrate cu privire la documentele soborniceşti, care au prezentat rezultatul muncii a celor mai buni teologi ai Bisericii noastre. Însă în anul 1971 reprezentanţii unui şir de Biserici Locale au început să insiste asupra scurtării esenţiale a ordinii de zi a Soborului. Ca urmare, Prima Consfătuire Panortodoxă antesobornicească din anul 1976 a scurtat lista temelor până la zece. Elaborarea lor ulterioară a avut loc în cadrul Comisiilor interortodoxe de pregătire, precum şi în cadrul celor de a Doua şi a Treia Consfătuiri antesoborniceşti din anii 1982 şi 1986.

În anii 1990 această activitate a fost stopată pentru mult timp. Cauză acestui fapt a servit crearea în anul 1996 de Patriarhia Constantinopolului a aşa-numitei biserici ortodoxe autonome din Estonia pe teritoriul canonic al Patriarhiei Moscovei şi intenţia de a o face participantă plenipotențiară a procesului antesobornicesc, Biserica noastră fiind categoric împotrivă. Perspectivele pregătirii Soborului panortodox au reapărut doar în anul 2008, când la întâlnirea Întâistătătorilor Bisericilor Ortodoxe Locale a fost adoptată decizia, conform căreia doar reprezentanţii Bisericilor autocefale vor putea participa la procesul de pregătire, şi nu ai celor autonome, cum este structura Patriarhiei Constantinopolului din Estonia. De atunci reprezentanţii Bisericilor autonome participă în procesul antesobornicesc nu în mod independent, dar în componenţa delegaţiilor Bisericilor lor chiriarhale.

Procesul de pregătire către Sobor a fost continuat în cadrul comisiilor de pregătire şi, în anul 2009, la cea de-a patra consfătuire antesobornicească, în martie 2014 eu am participat la Adunarea Întâistătătorilor Bisericilor Ortodoxe Locale ce a avut loc la Istanbul, decizia finală a căreia a fost convocarea Soborului Panortodox în anul 2016, *„dacă nu vor fi impedimente din cauza unor circumstanţe neprevăzute”.* Se preconiza că în timpul limitat ce a rămas vor fi activate eforturile tuturor participanţilor la procesul antesobornicesc.

În acest scop Adunarea Reprezentanţilor a fondat o Comisie interortodoxă specială, care a reuşit să revizuiască trei proiecte de documente soborniceşti şi să le coordoneze în cadrul celei de-a Cincea Consfătuiri Panortodoxe antesoborniceşti. Este vorba de textele cu privire la importanţa posturilor, despre relaţiile Bisericii Ortodoxe cu cealaltă lume creştină şi despre ordinea proclamării autonomiei bisericeşti. Mă voi opri pe scurt la fiecare dintre ele.

Documentul „Importanţa postului şi respectarea lui astăzi” este o descriere desfăşurată a învăţăturii Bisericii general cunoscute şi general acceptate cu privire la post. În document se subliniază sensul duhovnicesc al postului şi se concretizează practica ţinerii lui în condiţiile actuale. În pofida faptului că duşmanii Bisericii răspândesc bârfe despre faptul că la Sobor se va lua decizia privitor la renunţarea la post sau micşorarea lui, proiectul documentului soborului prescrie fără echivoc ţinerea fără excepţie a posturilor stabilite de Biserică. Mai mult ca atât, în document pentru prima dată se afirmă în mod general-bisericesc caracterul obligatoriu al postului Crăciunului, celui al Apostolilor Petru şi Pavel şi celui al Adormirii Maicii Domnului care, spre deosebire de postul Sfintei Patruzecimi, nu sunt pomenite în canoanele sfinţite vechi.

Proiectul documentului Soborului Panortodox „Relaţia Bisericii Ortodoxe față de restul lumii creștine” a fost elaborat în baza a două texte redactate încă în anii 80, unul din ele fiind dedicat aşa-numitei activităţi ecumenice, iar al doilea – preponderent dialogurilor bilaterale cu comunităţile eterodoxe. Necesitatea revizuirii lor a fost dictată de acele schimbări, care au avut loc în ultimele decenii într-un şir întreg de denominaţii protestante. Multe dintre ele, sub influenţa ideologiei seculariste, au păşit pe calea revizuirii nu doar a confesiunii lor, dar şi a înseşi bazelor moralităţii creştine. Această situaţie a determinat-o pe Biserica Ortodoxă să-şi revizuiască atitudinea sa faţă de astfel de comunităţi. Critica noastră a fost luată în seamă la revizuirea prezentului document. În poziţiile sale principale el ţine cont de principiile de bază adoptate în anul 2000 în cadrul Soborului Arhieresc Jubiliar al Bisericii noastre „Principiile de bază ale relaţiilor Bisericii Ortodoxe Ruse cu eterodoxia”. Astfel, în proiectul documentului Soborului Panortodox se vorbeşte clar despre faptul că relaţiile Bisericii Ortodoxe cu bisericile eterodoxe „*trebuie să se bazeze pe clarificarea cât mai grabnică şi cât mai justă de către ele a tematicii ecleziologice, în special în domeniul învăţăturii despre taine, har, preoţie şi succesiunea apostolească în genere”.* Este subliniat în mod aparte că Biserica Ortodoxă, deşi participă la lucrările Consiliului Mondial al Bisericilor, *„nu acceptă ideea egalităţii confesiilor şi nu poate recepţiona unitatea Bisericii ca un compromis interconfesional”.* Bineînțeles, despre nici o unificare a Bisericii Ortodoxe cu eterodocșii documentul nu pomenește.

Următorul proiect, coordonat în cadrul procesului antesobornicesc este „Autonomia şi modalitatea proclamării ei”. În el se afirmă dreptul fiecărei Biserici autocefale de a acorda un anumit grad de autonomie vreo unei părţi de a sa, cu excepţia structurilor eparhiale, dislocate în regiunile diasporei ortodoxe.

În cadrul Sinaxei Întâistătătorilor Bisericilor Ortodoxe Locale care şi-a desfăşurat lucrările acum câteva zile la Chambésy (Elveţia), la care am participat, s-a reuşit a finaliza şi a adopta în unanimitate proiectul deciziei Soborului pe marginea a încă unei teme din ordinea de zi a Soborului Panortodox – „Misiunea Bisericii Ortodoxe în lumea contemporană”. Adoptarea lui a fost precedată de lungi şi complexe discuţii la reuniunile antesoborniceşti; în repetate rânduri acest document a fost examinat și de Sfântul Sinod de la noi, precum şi de Comisia Sinodală pentru biblistică și teologie. Un lucru atât de intens şi de îndelungat asupra documentului nu este de mirare, doar anume în el Biserica Ortodoxă oferă o apreciere coordonată unor procese deloc simple şi destul de alarmante, care au loc în viaţa socială, economică, politică, morală a societăţii contemporane. În text nu se dă o predilecţie pentru vreo concepţie existentă, nu se dă o formă de supremaţie a unui model economic asupra altuia, în el Biserica, îndeplinindu-şi misiunea sa mântuitoare, din nou aminteşte lumii că rădăcina aproape a tuturor problemelor societăţii contemporane este uitarea de către oameni a legii lui Dumnezeu, este pierderea reperelor morale, este schimonosirea înţelegerii ce înseamnă libertatea, demnitatea omului şi dreptatea. Toate acestea fac ca acest document să fie, probabil, cel mai actual dintre cele incluse în ordinea de zi a Sfântului şi Marelui Sobor. Aş vrea să menţionez că anume Biserica Ortodoxă Rusă a reuşit să aducă o contribuţie esenţială la formularea lui în legătură cu faptul că multe probleme abordate în el de ordin social deja au fost elaborate în „Fundamentele concepţiei sociale” şi în alte documente importante ale Bisericii noastre.

Încă un proiect, care a fost modificat substanţial la recenta Sinaxă a Întâistătătorilor – „Taina căsătoriei şi impedimentele pentru încheierea ei”. Mai înainte a fost întitulat „Cu privire la impedimentele pentru căsătorie”, titlu care a oglindit pe deplin conţinutul său. Elaborat încă în anii 1980, documentul prezenta doar o enumerare seacă a acelor grade de rudenie şi a circumstanţelor, care nu sunt admise de canoane pentru încheierea căsătoriei. Biserica noastră de nenumărate ori a chemat la actualizarea acestui text, pentru a-l completa cu explicarea învăţăturii Bisericii cu privire la căsătorie ca fiind o uniune dintre bărbat şi femeie, pentru a da un răspuns la provocările care ameninţă instituţia familiei în lumea contemporană. La şedinţele Comisiei interortodoxe speciale şi ale celei de-a Cincea Consfătuiri Panortodoxe antesoborniceşti aceste propuneri au fost luate în considerare doar parţial. Însă la Sinaxa Întâistătătorilor pentru majoritatea participanţilor ei a devenit evidentă necesitatea revizuirii ulterioare a documentului dat. În consecinţă, textul a fost completat şi ameliorat în mare măsură, ceea ce ne-a permis să îl semnăm. Cu toate acestea, documentul nu a satisfăcut toate Bisericile Ortodoxe Locale: Patriarhia Antiohiei şi cea a Georgiei nu au semnat acest document. Soarta de mai departe a acestui document se va determina în timpul consultărilor interortodoxe de până la Sobor.

Sinaxa Întâistătătorilor a clarificat de asemenea caracterul analizării la viitorul Sobor a temei „Diaspora ortodoxă”. În ce constă importanţa ei? După cum se ştie, în urma migrării în masă în secolul al XX-lea, pe teritoriile ce nu sunt încorporate în jurisdicţia canonică a nici unei Biserici Locale, s-au pomenit numeroşi oameni. În rândul lor erau şi ierarhi, şi clerici ai diverselor jurisdicţii. Astfel a apărut situaţia când într-un singur oraş s-au pomenit mai mulţi episcopi ai diverselor Biserici Locale. În anul 2009 Consfătuirea Panortodoxă antesobornicească a aprobat crearea într-un şir de regiuni ale lumii a unor organe de consfătuire – adunări a tuturor episcopilor ortodocşi, care îşi duc slujba în localitatea dată. În concordanţă cu decizia adoptată atunci, aceste organe au un caracter consultativ, iar existenţa lor în nici o măsură nu limitează împuternicirile canonice ale arhiereilor ortodocşi din diferite jurisdicţii din diasporă şi relaţia lor cu Sfințita Ierarhie a Bisericilor lor Locale. În anul 2009 se preconiza că o astfel de stare de lucruri va funcţiona provizoriu, atâta timp cât Soborul Panortodox nu va adopta o altă decizie, deja permanentă. Însă o opinie obiectivă, trează asupra problemei diasporei şi, ceea ce e principal, experienţa acumulată a lucrului Adunărilor Episcopale care, pe de o parte, mărturiseşte în mod vădit despre unitatea Bisericii Ortodoxe, iar pe de altă parte, afirmă dreptul natural al fiecărei Biserici Ortodoxe Locale de a-şi cârmui păstoriţii în diasporă, a demonstrat că nu sunt necesare nici un fel de decizii noi soborniceşti la această temă, experienţa actuală a Adunărilor Episcopale trebuie să fie păstrată şi în viitor.

Trebuie să menţionăm şi tema „Autocefalia şi modalitatea proclamării ei”. Biserica noastră, ca şi un şir de alte Biserici Locale, a insistat nu o singură dată asupra faptului că elaborarea ei trebuie să fie finalizată, iar proiectul documentului să fie prezentat la Soborului Panortodox. La Comisia Interortodoxă de pregătire din anul 2009 s-a ajuns la un acord principial referitor la procedura proclamării autocefaliei. În primul rând, trebuie de obţinut acordul Bisericii-Mamă, apoi – să fie realizat un consens general-ortodox. Apoi este editat tomosul cu privire la autocefalie, semnat de Întâistătătorii tuturor Bisericilor autocefale general recunoscute. Doar ordinea semnării acestui tomos rămâne nesoluţionată. Fără îndoială, şi această problemă s-ar fi putut soluţiona, dacă studierea temei ar fi continuat. Este important că deja există un accept comun cu privire la necesitatea consensului tuturor Bisericilor, care exclude orice acţiune unilaterală în cauza acordării autocefaliei.

Ar fi util să aprobăm această înţelegere în cadrul Soborului Panortodox, ţinând cont, în special, de acţiunile necanonice ale reprezentanţilor unor formaţiuni bisericeşti din SUA şi Canada, care se află în jurisdicţia Patriarhiei Constantinopolului. Ignorându-l pe Întâistătătorul canonic al Bisericii Ortodoxe din Ucraina, Preafericitul mitropolit al Kievului şi al întregii Ucraine Onufrii, ierarhii formaţiunilor date doar în anul trecut de numeroase ori au vizitat Ucraina, au demonstrat deschis susţinerea schismaticilor, făgăduindu-le recunoaşterea structurii lor în calitate de Biserică autocefală şi totodată afirmând că acţionează în numele Sanctităţii Sale Patriarhul Constantinopolului Bartolomeu. Deşi Sanctitatea Sa de nenumărate ori ne-a asigurat că nu susţine o atare activitate, astfel de declaraţii ale unor ierarhi de-ai lui, pe fundalul chemărilor regulate adresate Patriarhului Constantinopolului din partea liderilor sciziunii de a interveni în mod direct în situaţia bisericească din Ucraina, au creat impresia că un astfel de amestec după terminarea lucrărilor Soborului nu este exclus.

Doar după ce Sanctitatea Sa Patriarhul Bartolomeu a făgăduit la Sinaxa Întâistătătorilor ce a avut loc recent că nici în timpul, nici după Soborul Panortodox nu vor fi întreprinse nici un fel de eforturi pentru a legifera scindarea în Ucraina sau că nu va fi acordată în mod unilateral cuiva autocefalia, noi am căzut de acord cu propunerea dumnealui de a amâna analizarea temei autocefaliei şi noi am căzut de acord cu propunerea dumnealui de a amâna cercetarea temei autocefaliei şi să nu o punem în ordinea de zi a Sfântului şi Marelui Sobor. Sunt convins că făgăduinţa dată de Sanctitatea Sa provine, inclusiv, din înţelegerea acelei circumstanţe că urmările catastrofale pentru unitatea Bisericii Ortodoxe, la care vor duce în mod inevitabil recunoaşterea unilaterală a sciziunii, ar devaloriza şi însuşi Soborul, precum şi toate deciziile adoptate la şedinţele lui.

Consider ca fiind un factor foarte important participarea personală a Preafericitului mitropolit al Kievului şi al întregii Ucraine Onufrii la Sinaxa Întâistătătorilor în componenţa delegaţiei Bisericii Ortodoxe Ruse. Întâlnirea şi numeroasele convorbiri care au avut loc în cadrul ei au demonstrat încă odată atenţia profundă a Întâistătătorilor Bisericilor Locale şi a episcopatelor lor faţă de situaţia din Ucraina, faţă de acţiunile violente întreprinse împotriva Bisericii canonice din partea structurilor schismatice şi faţă de acei politicieni care îi susţin. Mulţi Întâistătători au declarat mai înainte despre susţinerea lor acordată Bisericii Ortodoxe din Ucraina şi slujirea ei pacificatoare în condiţiile dificile ale contrapunerii civile. Actualmente în numele tuturor Întâistătătorilor Sanctitatea Sa Patriarhul Bartolomeu a spus: „Noi cu toţii îl recunoaştem pe mitropolitul Onufrii în calitate de unic conducător canonic al Ortodoxiei în Ucraina”.

Încheind această relatare despre mersul pregătirii Soborului Panortodox şi despre Sinaxa Întâistătătorilor, aş vrea să declar că marea majoritate a propunerilor Bisericii Ortodoxe Ruse a fost acceptată. Soborul va avea loc nu în Istanbul, dar în Grecia ortodoxă, pe insula Kreta; tema calendarului, care nu a întrunit unanimitatea, nu va fi pusă în ordinea de zi; cu privire la diptice este considerat just gândul expus de noi anterior că trebuie să avem o atitudine plină de respect faţă de particularităţile formate în decursul istoriei Bisericilor şi să îi acordăm fiecăreia dintre ele posibilitatea de a se folosi de dipticul acceptabil la ea (ceea ce se întâmplă în practică).

În sfârşit, Sinaxa a adoptat deciziile care erau de mult timp propuse de noi cu privire la publicarea preventivă a tuturor proiectelor de documente ale viitorului Sobor pentru a fi aduse la cunoştinţa episcopatului, monahilor şi monahiilor şi a întregului popor al lui Dumnezeu. Noi am realizat neîntârziat acest lucru: proiectele tuturor documentelor soborniceşti deja sunt publicate pe site-urile Patriarhiei Moscovei şi al Departamentului pentru relaţiile externe bisericeşti, de aceea orice doritor poate lua cunoştinţă de ele. Aceste texte au fost incluse și în mapele voastre, pe care le-ați primit în timpul înregistrării la Soborul Arhieresc.

**„Rămășițele din Ekaterinburg”**

O temă importantă care emoţionează nu doar comunitatea bisericească, dar şi cea laică pe parcursul a multor ani, este identificarea rămăşiţelor, găsite în anul 1979 în împrejurimile Ekaterinburgului. În acele timpuri ele au fost tăinuite, însă în anul 1991 persoanele care au găsit înmormântarea în Ganina yama au declarat că aici se află rămăşiţele membrilor Familiei Țariste şi ale slugilor lor, executaţi prin împuşcare în casa lui Ipatiev, cu excepţia ţesereviciului Alexie şi a marii principese Maria. Au fost efectuate săpături, rămăşiţele au fost scoase din pământ. În presa rusă s-a desfăşurat o polemică furtunoasă referitor la identificarea lor. Deja pe atunci se vorbea despre necesitatea unei investigaţii minuţioase ştiinţifico-criminalistice. Astăzi pentru credincioşi această temă este deosebit de importantă, deoarece este vorba de moaştele unor sfinţi proslăviți.

În iulie 1993 Sfântul Sinod s-a adresat cu o Circulară către toţi arhipăstorii, păstorii şi copiii fideli ai Bisericii Ruse cu prilejul aniversării a 75 de ani de la asasinarea Familiei Țariste. În Circulară se conţine, în special, un apel către conducerea civilă de a purcede la cercetarea detaliată a crimei de la Ekaterinburg.

Peste două luni a fost creată o comisie guvernamentală, în a cărei denumire figura apartenenţa la rămăşiţele Familiei Țariste, găsite în împrejurimile Ekaterinburgului: „Comisia cu privire la cercetarea şi reînmormântarea rămăşiţelor ţarului rus Nicolai II şi ale membrilor familiei sale”. Astfel, expertiza istorică, antropologică şi genetică deveneau o formalitate. Slava Domnului, din comisie au făcut parte persoane care au apărat cu fermitate o atitudine echilibrată. Aceştia au fost: mitropolitul de Krutitsy şi Kolomna Iuvenalii, istoricul şi academicianual Academiei de ştiinţe din Rusia Veniamin Vasilievici Alexeev, arheologul bisericesc Serghei Alexeevici Beleaev, viceministrul culturii Veaceslav Ivanovici Braghin, pictorul Ilia Sergheevici Glazunov, preşedintele adunării dvorenilor din Rusia Andrei Chirilovici Golitsyn.

La aceşti membri ai comisiei guvernamentale s-au iscat numeroase întrebări referitor la investigaţiile ştiinţifico–criminalistice. Voi pomeni câteva din aceste întrebări:

* De ce ancheta, care a fost axată pe afirmarea care se conţinea în aşa-numitul răvaş al asasinului ţarului Iurovski, nu a cercetat autenticitatea a însuşi răvaşului, pe când în acelaşi timp diferiţi cercetători au pus sub semnul întrebării această autenticitate?
* De ce ancheta nu a realizat examinarea tuturor versiunilor posibile în investigaţie, dar de la bun început s-a axat pe acea versiune, care din start presupunea recunoaşterea rămăşiţelor găsite ca aparţinând Familiei Țariste?
* De ce ancheta a ignorat datele anchetatorului Nicolai Alexeevici Sokolov care a investigat asasinarea ţarului în anul 1919 şi care a adunat un material extrem de bogat, bazat pe câteva sute de mărturii şi pe numeroase acţiuni de anchetă?
* De ce au fost încălcate în mod brutal regulile de păstrare şi transportare a materialelor investigate: fragmentele exhumate ale marelui cneaz Gheorghi Alexandrovici, precum şi rămăşiţele osoase din înmormântarea de la Ekaterinburg, erau păstrate şi transportate fără a fi puse sub sigiliu. Aceasta a trezit o critică severă din partea unui şir de istorici şi criminalişti, deoarece astfel au fost create condiţii pentru posibile manipulări cu materialele investigate. Expertiza genetică a fost efectuată fără o transparenţă necesară în astfel de situaţii, care ar fi putut garanta că probele supuse comparaţiei aparţin cu adevărat rămăşiţelor cercetate.

Cu aceste întrebări ce au apărut pe parcurs membrii comisiei menţionate s-au adresat de mai multe ori în formă orală şi scrisă către toţi cei patru preşedinţi. Însă nu au primit răspunsuri satisfăcătoare. De asemenea, în pofida solicitărilor expediate, nu au fost primite de la conducătorul anchetei actele de primire–predare în timpul transportării materialelor pentru investigaţii genetice în laboratoarele ruse şi cele din străinătate. Insistenţele repetate ale membrului comisiei academicianul Veniamin Vasilievici Alexeev de a efectua o expertiză minuţioasă au fost de asemenea ignorate.

Conducerea Bisericii a chemat conducerea comisiei guvernamentale la un dialog transparent. În special, s-a propus de a transmite Bisericii o parte din rămăşiţe pentru efectuarea unei investigaţii genetice proprii în laboratoarele independente, pentru a acorda savanţilor posibilitatea de a compara rezultatele în cadrul unei discuţii ştiinţifice ca într-un final să se ajungă la adevăr. Aceste propuneri au fost întâlnite categoric negativ. La Şedinţa Sfântului Sinod din 6 octombrie 1995 înalţii funcţionari de stat chiar au trecut la ameninţări în adresa Patriarhului şi a membrilor Sfântului Sinod, egalând îndoielile faţă de concluziile comisiei ca fiind o încălcare a legilor de stat.

În legătură cu refuzul conducerii comisiei guvernamentale de a duce un dialog constructiv, Conducerea Bisericii a expediat în mod oficial în comisie un şir de întrebări pe marginea principalelor probleme în cercetarea rămăşiţelor de la Ekaterinburg şi a propus să fie efectuată o expertiză suplimentară istorică, antropologică, medico-legală şi genetică. Propunerea a fost ignorată, iar la întrebările puse au fost primite răspunsuri formale.

Toate acestea au servit drept motiv de a recunoaşte că argumentele aduse de către conducerea comisiei în folosul recunoaşterii rămăşiţelor de la Ekaterinburg ca aparţinând Familiei Țariste au fost considerate neconvingătoare. În timpul înmormântării rămăşiţelor în cetatea Petropavlovsk în anul 1998, ierarhii Bisericii noastre nu au fost prezenţi, iar parastasul a fost săvârşit fără pomenirea numelor.

În anul 2007 au fost găsite nişte rămăşiţe şi referitor la ele a apărut presupunerea că ele ar aparţine mucenicilor ţesareviciului Alexie şi marii principese Maria. La iniţiativa guvernului, în anul 2015 a fost formată o comisie pentru înmormântarea acestor rămăşiţe. Ca răspuns la adresarea mea cu rugămintea de a reîncepe investigaţia cu privire la rămăşiţele de la Ekaterinburg şi exhumarea rămăşiţelor ţarului Alexandru III, Preşedintele Rusiei şi-a dat acordul pentru o investigaţie extinsă şi totală a acestei teme. În Comitetul de anchetă al Federaţiei Ruse a fost format un nou grup de anchetă, a cărui activitate se află sub controlul permanent al preşedintelui Comitetului de anchetă Alexandr Ivanovici Bastrykin.

Spre deosebire de situaţia anilor 1990, statul a acordat posibilitatea reprezentanţilor Bisericii – arhiereilor, clericilor şi savanţilor invitaţi – de a participa nemijlocit la investigaţii. În legătură cu aceasta a fost creată o comisie bisericească în frunte cu mitropolitul de Sanct-Petersburg şi Ladoga Varsonofii.

Se efectuează o expertiză de trei niveluri: istorică, antropologică şi genetică. O etapă importantă a experizei a fost extragerea probelor pentru cercetarea genetică a rămăşiţelor, care sunt atribuite sfinţilor mucenici ţarul Nicolai Alexandrovici şi ţarina Alexandra Feodorovna, precum şi a rămăşiţelor ţarului Alexandru III cu prezenţa nemijlocită a reprezentanţilor Bisericii.

Eu am primit încredinţările la cel mai înalt nivel că nu va avea loc nici un fel de grabă sau imparţialitate. Ancheta va dura atâta timp, cât este necesar pentru a stabili adevărul.

Voi ruga pe Preasfinţiţi, participanţi la lucrările comisiilor, să ne comunice mai târziu informaţii actuale cu privire la mersul investigaţiilor.

**Cu privire la chestiunile vieţii interne bisericeşti**

Perceptul de bază al Bisericii a fost şi este predicarea Bunei Vestiri a lui Hristos pentru aducerea oamenilor la Dumnezeu şi mântuirea lor. În anul 2009 Soborul Local a indicat că o atenţie deosebită trebuie să fie orientată asupra *„multiplicării eforturilor în domeniul misionarismului şi al luminării ortodoxe a întregului popor”*, precum şi asupra *„slujirii de luminare în rândul copiilor şi tineretului”*[[1]](#footnote-1). Aceste sarcini au determinat majoritatea deciziilor Soboarelor Arhiereşti, ale Sfântului Sinod, ale Consiliului Suprem Bisericesc şi personal ale Patriarhului din ultimii 7 ani. Anume pentru soluţionarea acestor sarcini sunt create noi eparhii şi sunt deschise noi parohii, se mărește numărul episcopatului şi al clerului, se formează instituţia ajutorilor blagocinilor şi ai parohilor în diverse domenii ale activităţii bisericeşti, sunt reformate atât şcolile duminicale, cât şi instituţiile de învăţământ teologic, este dus un dialog cu statul şi societatea. Toată această activitate se umple de sens atunci când este orientată asupra unirii oamenilor cu Hristos.

O componentă importantă a activităţii organelor de conducere bisericească este realizarea consecutivă şi metodică a deciziilor soborniceşti şi sinodale adoptate care, când este nevoie, sunt completate cu altele noi. În acelaşi timp se iau în considerare diferenţele existente dintre eparhii, dintre parohii, dintre regiuni. Astăzi propun să discutăm înfăptuirea doar a unor sarcini, formulate de Soborul Arhieresc în anul 2013. Va fi, mai degrabă, o dare de seamă intermediară, deoarece lucrul se mai desfăşoară. Totalurile finale, cu ajutorul Domnului, vor fi aduse la următorul Sobor Arhieresc.

În perioada intersobornicească a căpătat un dinamism deosebit evoluţia ***slujirii de voluntariat al tineretului ortodox*,** importanţa căreia a fost subliniată la Soborul din anul 2013[[2]](#footnote-2). O nouă etapă în activitatea bisericească cu tineretul a început în anul 2014 în timpul pregătirii sărbătoririi aniversării a 700 de ani de la naşterea cuviosului Serghie de Radonej. Sute, iar apoi mii de tineri de la început s-au unit pentru organizarea solemnităţilor în lavra „Sfânta Treime” a cuviosului Serghie, iar apoi au continuat activitatea în comun în diverse domenii ale vieţii bisericeşti. Actualmente mişcarea de voluntariat a tineretului se dezvoltă nu doar la Moscova, în apropierea locaşului lui avva Serghie, dar şi în multe eparhii, realitate despre care pot mărturisi din propria experienţă din timpul vizitelor mele. Acestei teme i-a fost acordată suficientă atenţie la Congresul internaţional al tineretului ortodox ce a avut loc în noiembrie 2014 la Moscova, inclusiv la întâlnirea mea cu mai bine de 11 000 de participanţi la acest congres.

Un impuls aparte a căpătat slujirea de caritate a tineretului ortodox, care era realizată anterior cu preponderenţă de forţele tinerilor voluntari ai serviciului „Caritate” şi ale unor organizaţii eparhiale – pentru aceasta le exprim mulţumiri. Actualmente la activitatea socială de caritate se alipesc tot mai multe mişcări bisericeşti ale tineretului. Printre direcţiile de bază ale voluntariatului ortodox al tinerilor putem numi, de asemenea, activitatea de misionarism şi de luminare culturală, participarea la educarea moral-spirituală a copiilor, la propagarea unui mod sănătos de viaţă, la păstrarea mediului ambiant.

O activitate tot mai mare a tineretului ortodox este legată, inclusiv, de introducerea în protopopiate şi în parohiile de proporţii a unităţii de lucrător în state pentru activitatea cu tineretul. Voi aduce pilda Moscovei care mie, în calitate de arhiereu eparhiot, mi-i bine cunoscută. Acum câţiva ani noi nu cunoşteam dacă în parohii există tineri activi şi câţi sunt la număr. Astăzi noi putem aprecia activul tinerilor de la parohiile din Moscova cu circa 6000 de persoane. Nu este vorba de tineri care vin la servicii divine şi participă la Taine, dar despre acei care, pe lângă participarea la viaţa liturgică a parohiilor, se unesc de asemenea în jurul ajutoarelor parohilor şi se includ cu râvnă în diverse activităţi parohiale, eparhiale şi general-bisericeşti. Ştiu că în multe eparhii situaţia se dezvoltă similar. Această schimbare importantă în viaţa bisericească a devenit posibilă, în primul rând, deoarece au fost create noi eparhii, iar la Moscova – vicariate. Consider necesar ca fiecare arhiereu să-i cunoască nu doar pe clericii eparhiei, dar să facă cunoştinţă treptat cu ajutoarele protopopilor şi ale parohilor atât în domeniul lucrului cu tineretul, cât şi în alte domenii de activitate – de catehizare, de misionarism, socială. Este folositor şi necesar un contact direct al arhiereului eparhial cu astfel de colaboratori.

Este important ca azi activitatea de voluntariat a tineretului să fie efectuată nu doar la nivelul parohiilor, protopopiatelor şi eparhiilor, dar şi la nivelul intereparhial, ca să aibă loc un schimb de experienţă. Actualmente în toate districtele federale ale Rusiei, precum şi în Germania, sub egida Departamentului Sinodal pentru problemele tineretului, sunt create centre de coordonare ale slujirii tineretului, instituţie care a fost aprobată de Sfântul Sinod[[3]](#footnote-3). Se duce lucrul cu privire la deschiderea unor atare centre în alte ţări ale responsabilităţii canonice a Patriarhiei Moscovei şi în ţările diasporei, unde există parohii ale noastre. Subliniez că aceste centre trebuie să realizeze anume funcţii de coordonare şi nu de conducere şi să ţină cont de normele canonice, care determină conducerea ierarhică a eparhiilor. Rog pe preşedintele Departamentului Sinodal pentru problemele tineretului să ţină cont de aceasta în procesul de organizare a acestor centre. Sarcina lor primordială constă în asigurarea metodică şi legală, precum şi în susţinerea informaţională a iniţiativelor tineretului ortodox, în primul rând, a acelor eparhii, ale căror posibilităţi sunt limitate, în special ale eparhiilor nou create. Prin centrele de coordonare cele mai bune iniţiative şi proiecte eparhiale pentru tineret sunt generalizate şi sunt recomandate pentru realizare în alte eparhii. Centrele organizează foruri intereparhiale, tabere de vară, şcoli, congrese. Deprinderile căpătate aici deschid, inclusiv, noi posibilităţi pentru conlucrarea tineretului ortodox cu diverse instituţii ale societăţii. Tinerii studiază tehnologii care şi-au demonstrat eficienţa în sectorul necomercial, de pildă: bazele lucrului în echipă, metodele de utilizare a instrumentelor contemporane media, principiile elaborării de proiecte şi atragerea resurselor financiare din programele de grant. Deprinderile de elaborare a unor astfel de proiecte şi susţinerea lor în faţa finanţatorilor nu doar deschide posibilităţi de a obţine mijloace pentru aceste proiecte, dar de asemenea permit de a formula pentru sine mai clar scopurile şi sarcinile, precum şi metodele de realizare a acestor sarcini, prin urmare a realiza mai calitativ cele dorite. Aceasta se referă nu doar la domeniile activităţii tineretului, dar şi la cele ale carităţii, luminării şi învăţământului, dar şi la alte direcţii de activitate.

Trebuie să ţinem minte că tehnologiile menţionate sunt doar instrumente, la utilizarea cărora este important să fie păstrată relaţia vie a tineretului ortodox cu Hristos şi Biserica Lui. Este important să acordăm tinerilor ortodocşi o atenţie sinceră, să ne întâlnim cu ei, să adresăm cu dragoste către ei cuvântul păstoresc. Este necesar să ţinem minte că tinerii voluntari nu sunt „soldăţei de plumb”, care pot fi undeva „numiţi” sau „îndreptaţi”. Voluntarii ortodocşi sunt persoane care în timpul liber se ocupă de acea activitate în Biserică, care le place cel mai mult. Pentru unii – este caritatea, pentru alţii – ajutorul în oficierea slujbelor, pentru cineva – lucrul cu copiii. Fie că tinerilor nu întotdeauna le reuşeşte totul şi întotdeauna în măsură deplină. Este important că tineretul ţine la posibilitatea de a-şi manifesta iniţiativa, la care noi trebuie să răspundem cu binecuvântare şi susţinere, şi nu în ultimul rând – cu cea materială. Adineauri am avut posibilitatea să spun la adunarea eparhială a oraşului Moscova că una din chezăşiile succesului voluntariatului tinerilor este încrederea noastră, care va permite tinerilor să ia cu bucurie asupra lor o parte anumită a activităţii bisericeşti şi să-şi descopere talentele în interiorul Bisericii. Este îmbucurător faptul că astăzi în Biserica noastră un număr suficient de episcopi acordă atenţie comunicării nemijlocite cu tineretul.

Activul bisericesc al tinerilor creşte, inclusiv, din ***şcolile duminicale*,** a căror dezvoltare a fost de asemenea un obiect al grijii Soborului Arhieresc din anul 2013[[4]](#footnote-4). Soborul a aprobat Standardul cu privire la activitatea şcolilor duminicale şi Regulamentul cu privire la activitatea lor, elaborat în anul 2012. Aceste două documente au fost elaborate de Departamentul Sindal pentru învăţământul religios şi catehizare, în abordare cu legislaţia Federaţiei Ruse. Consider că experienţa aprobării lor în eparhiile din Rusia în cei trei ani ce s-au scurs poate fi utilizată şi în alte ţări. Consider util efectuarea schimbului de experienţă în acest domeniu cu structurile corespunzătoare ale Bisericilor de Sine Stătătoare, ale Exarhatului Bielorus, ale Districtelor mitropolitane.

În perioada 2013- 2016 circa 80 % din numărul total al şcolilor duminicale ruse au trecut la predarea în concordanţă cu standardele aprobate. Standardizarea a descopeit problema pregătirii cadrelor calificate. Această chestiune este acută şi în prezent. În calitate de o pildă pozitivă în soluţionarea ei putem pomeni Mitroplia de Tambov, unde din momentul acceptării standardului este organizat un sistem de pregătire şi perfecţionare a profesorilor şcolilor duminicale. Timp de trei ani în colaborare cu Institutul de perfecţionare a cadrelor didactice au fost instruite patru sute de persoane.

După trecerea majorităţii şcolilor duminicale la un nou standard a fost lansată atestarea lor care va continua în anul 2016. Conform totalurilor ei, va fi creat un registru general-bisericesc al şcolilor duminicale. Atestarea, care a avut loc cu participarea a înseşi şcolile duminicale a contribuit, în special, la intensificarea colaborării interşcolare.

 De pildă, în Eparhia de Nijnii Novgorod a fost creată Asociaţia directorilor şi a pedagogilor de la şcolile duminicale, chemată să asigure un schimb sistematic de experienţă printre membrii ei. Datorită acestei asociaţii pedagogii discută în comun problemele apărute, găsesc căile de soluţionare a lor.

Soborul Arhieresc a decis asigurarea şcolilor duminicale cu manuale contemporane. În legătură cu aceasta Departamentul Sinodal pentru învăţământul religios a lansat un proiect pentru crearea unui complex unic instructiv-metodic pentru şcolile duminicale. În anul 2015 Consiliul Suprem Bisericesc a efectuat totalurile intermediare ale realizării acestui proiect, inclusiv aprobarea primelor suporturi didactice editate. A fost luată decizia de a corecta metodologia de elaborare a manualelor pentru şcolile duminicale, pentru care nu întotdeauna sunt portivite metodele şi procedeele existente, inclusiv cele care au fost preluate din experienţa sistemului sovietic al învăţământului şcolar. În condiţiile când copiii sunt suprasolicitaţi în şcolile medii de învăţământ, predarea în şcoala duminicală după modelul celei laice îi poate respinge pe copii de la Legea lui Dumnezeu. Cu începere din toamna anului 2015 Departamentul Sinodal pentru învăţământul religios desfăşoara activitatea pentru elaborarea unor principii noi de instruire a copiilor în şcolile duminicale. Se introduc modificări în documentele anterior adoptate. Este elaborată o concepţie originală de redactare a manualelor, adică se elaborează sarcini tehnice pentru autorii lor, precum şi programe model pentru fiecare disciplină. Vor fi determinate noi metode de predare. În continuare va trebuie gândit sistemul de însuşire a acestor metode de către pedagogii şcolilor duminicale.

O temă care necesită o studiere aparte este grija pentru adolescenţii în vârstă de 12-17 ani. Trebuie să recunoaştem că în această direcţie pedagogii şcolilor duminicale merg deseori pe dibuite şi totul depinde doar de talentul personal al profesorului şcolii duminicale, care activează cu adolescenţii. Conştientizarea problemelor existente în acest domeniu se efectuează de asemenea în Departamentul Sinodal pentru învăţământul religios şi catehizare.

A fost trecută o etapă importantă când, fără a avea o experienţă anterioară de asigurare metodică sistemică a şcolilor duminicale, noi nu doar că am creat documente-cadru necesare, dar am şi efectuat aprobarea lor chibzuită şi am apreciat totalurile. Actualmente se cer eforturi pentru a scoate şcolile duminicale la un nivel calitativ nou. Această muncă trebuie realizată lin, calm, fără zguduiri şi rupturi. Chem pe toţi arhiereii eparhiali să se includă în ea, iar pe şefii mitropoliilor, unde sunt create ele, să acorde o atenţie deosebită coordonării dezvoltării şcolilor duminicale în limitele regiunii lor.

Direcţia de activitate, asupra căreia au atras o atenţie deosebită şi Soborul din anul 2011[[5]](#footnote-5), şi Soborul din anul 2013[[6]](#footnote-6), este ***reformarea continuă a sistemului de învăţământ duhovnicesc.***

Această temă se afla în ordinea de zi aproape la fiecare şedinţă a Consiliului Suprem Bisericesc cu începere din anul 2013 până în prezent. Sarcina noastră de bază a fost efectuarea învăţământului la ciclu licenţă în seminarii spre unificare şi la un nivel calitativ mai înalt. Pe lângă documentele enumerate de mine în raportul prezentat la Consfătuirea Arhierească acum doi ani, în anul 2015 a fost elaborat de un grup de lucru sub conducerea mitropolitului de Volokolamsk Ilarion şi aprobat de Sfântul Sinod un plan unic de învăţământ pentru licenţă. A fost adoptat un şir de documente însoţitoare. În total, în perioada intersobornicească au fost adoptate douăzeci de documente, orientate spre ameliorarea activităţii instituţiilor de învăţământ teologic.

Din septembrie 2015 instituţiile de învăţământ teologic trec treptat la planul unic de învăţământ menţionat. Concomitent Comitetul Didactic împreună cu arhiereii eparhiali continuă lucrul în privinţa optimizării reţelei de instituţii de învăţământ teologic:

* în baza controalelor regulate ale inspectorilor se formează un rating al instituţiilor de învăţământ;
* este realizat controlul corectărilor privind încălcările din partea seminariilor, care se află în grupul de jos în rating;
* sunt adoptate decizii cu privire la forma de drept ulterioară cu privire la colegiile teologice reorganizate.

Pe lângă aceasta, în grupul de lucru special sub conducerea mitropolitul de Volokolamsk Ilarion este efectuată o muncă complexă şi de durată cu privire la elaborarea şi editarea manualelor pentru seminarii. Îl voi ruga pe stăpânul Ilarion să relateze despre mersul acestei activităţi după încheierea raportului meu.

Cel de la doilea nivel al învăţământului teologic superior este magistratura, care este chemată să pregătească cadre pentru activitatea de cercetare, de predare şi de administrare bisericească.

Cel mai mare număr de magistraţi studiază actualmente în direcţiile tradiţionale: a practicii bisericești, teologică, istorică şi biblică. Răspunzând la cerinţele vremii, instituţiile de învăţământ deschid noi programe de magistru. Voi aduce câteva exemple:

* la Academia teologică din Moscova sunt realizate programele de magistru *„Literatura creştină greacă”, „Istoria artei bisericeşti”, „Literatura teologică rusă”;*
* în seminarul de la mănăstirea “Întâmpinarea Domnului” – programele „*Teologia pastorală”, „Învăţătura creştină despre stat”, „Limba slavă bisericească: istoria şi contemporaneitatea”;*
* în seminarul din Penza – programa „*Pedagogia gândirii ortodoxe ruse”;*
* în seminariile din Belgorod şi Tobolsk – programe cu orientare de misionarism;
* în seminarul din Nijnii Novgorod – programe pentru studierea filozofiei religioase.

Instituţiile de învăţământ teologic, care au obţinut dreptul la dezvoltarea programelor de magistru, trebuie să continue lucrul în vederea extinderii spectrului lor, ţinând cont de necesităţile ştiinţifice şi practice ale Bisericii.

Cei mai buni absolvenţi ai magistraturii vor continua studiile în aspirantură. Procesul formării şcolilor teologice a atins şi acest nivel al studiilor. În special, în Aspirantura şi doctorantură general-bisericească „Sfinţii Chiril şi Metodiu” este format un corpus de document normative, referitoare la studiile teologice la acest nivel. În Consiliul general-bisericesc pentru susţinerea tezelor de doctor se efectuează susţinerea tezelor pentru obţinerea titlului de doctor habilitat în teologie şi istorie a bisericii. Trebuie menţionat nivelul ştiinţific înalt al lucrărilor, înaintate spre susţinere. Fiecare dintre teze este o contribuţie în dezvoltarea uneia dintre ramurile ştiinţei teologice, corespunde criteriilor originalităţii şi competenţei profesionale, create în comunitatea ştiinţifică laică.

În procesul evoluţiei instituţiilor de învăţământ teologic sunt şi dificultăţi. Voi aduce spre exemplu datele statistice cu referire la absolvenţii seminariilor din Rusia, incluzând formele de învăţământ de zi şi cu frecvenţă redusă: doar 48 % din absolvenţi la ciclul licenţă şi 63 % de absolvenţi la ciclul magistru au trecut cu succes atestarea finală în anul de învăţământ 2014-2015 şi au primit diplome. Ceilalţi absolvenţi – în majoritatea lor sunt studenți cu frecvenţa redusă – au obţinut doar un certificat despre finalizarea studiilor. Aceasta se explică inclusiv şi prin faptul că pentru controlul nivelului la examenele de absolvire şi susţinerea lucrărilor de calificare este introdus sistemul de supraveghere la distanţă. Reprezentanţii Comitetului Didactic supraveghează efectuarea tuturor examenelor şi susţinerea tezelor fără excepție: fie online, fie în înregistrare. Ca urmare, atitudinea faţă de examene a devenit mai serioasă. Astfel, ridicarea nivelului de studii în instituţiile de învăţământ teologic rămâne a fi o sarcină de primă importanţă a Comitetului Didactic și a fiecărui arhiereu eparhial.

Voi spune câteva cuvinte despre procesele, legate de transformarea colegiilor teologice. În timpul pregătirii pentru prezentul Sobor au fost adunate informaţii statistice, referitoare la nivelul de studii al clerului. Din această informaţie putem deduce că marea majoritate a acelor eparhii unde mai bine de 60 % nu au studii de seminar – sunt eparhiile unde nu sunt seminarii, dar sunt colegii. Iar clericii acelor eparhii, unde nu sunt colegii, nici seminarii, cu dificultăţi, dar totuşi tind la ridicarea nivelului lor de studii. Aceasta demonstrează că atunci când în eparhii există colegii, clericii care l-au absolvit nu întotdeauna doresc să obţină studii de seminar, măcar cu frecvenţă redusă. Voi aminti că la 16 iulie 2013 Sfântul Sinod, luând cunoştinţă de propunerile Comitetului Didactic cu privire la perfecţionarea sistemului de învăţământ teologic, a hotărât, în special, următoarele: *„Colegiile teologice care pregătesc cadre în teologie, în perioada de trei ani să purceadă la transformarea lor în seminarii teologice sau în instituţii de învăţământ (centre), care pregătesc specialişti parohiali în domeniul misiunii şi al catehizării, al tineretului şi al activităţii din domeniul social”.*

Termenul indicat în decizia sinodală expiră în acest an. Toate acele eparhii care contau la pregătirea clericilor în colegiile dislocate pe teritoriul lor, treptat vor pierde această posibilitate. Aceasta subliniază în mod acut necesitatea formării unui sistem calitativ al învăţământului seminarial la distanţă sau a altor forme de studii care ar permite clericilor să obţină studii la distanţă. Rog Comitetul Didactic să continue activitatea în această direcţie.

Referitor la tema învăţământului teologic vă rog să atrageţi atenţia la însărcinările adoptate în perioada intersobornicească pentru îndeplinire ale Soborului Arhieresc din anul 2013[[7]](#footnote-7) cu privire la deciziile în domeniul ***repartizării absolvenţilor***.

În anul 2015 arhipăstorii, care au participat la începutul lui februarie la Consfătuirea Arhierească, au aprobat Regulamentul provizoriu privind repartizarea absolvenţilor de la instituţiile de învăţământ teologic. Sfântul Sinod a aprobat acest document în luna mai, iar în octombrie l-a înlocuit cu Regulamentul permanent cu privire la repartizarea absolvenţilor din instituţiile de învăţământ teologic. În timpul de faţă în sistemul repartizării centralizate participă absolvenţii a şase instituţii de învăţământ teologic: Academiile teologice din Moscova şi Sanct Petersburg, seminariile teologice de la mănăstirea Sretenski, Perervinski şi Nicolo-Ugreşski, Institutul teologic ortodox „Sfântul Tihon”. În conformitate cu rezultatele examenelor din anul de învăţământ 2014-2015 o parte din absolvenţi au fost trecuţi la următoarele cicluri de învăţământ, de pildă din ciclul licenţă la ciclul magistru, iar 127 de persoane au fost repartizate în 71 de eparhii.

Putem recunoaşte că prima experienţă a repartizării general-bisericeşti a trecut cu succes ceea ce, de altfel, nu exclude perfecţionare ulterioară a mecanismului repartizării.

Complicaţii în acest an au apărut în legătură cu aplicarea punctului IV.13 al Regulamentului cu privire la ordinea repartizării absolvenţilor, conform căruia *„Eparhiile–recepţionare sunt obligate să le asigure absolvenţilor, repartizaţi la ele de către Comisie şi membrilor apropiaţi ai familiei lor condiţii decente de trai, plata drumului la locul efectuării ascultării şi un salariu absolvenţilor repartizaţi la nivelul salariului mediu în regiunea dată”.* Unele eparhii au încălcat norma indicată aici.

Eparhia care solicită absolvenţii trebuie să conştientizeze responsabilitatea sa în faţa oamenilor sosiţi. Consider inadmisibil cazurile când eparhia refuză asigurarea plăţii zborului familiei absolventului, care a sosit pentru îndeplinirea ascultării timp de doi ani şi nu îi asigură condiţii locative acceptabile şi un salariu suficient. Dacă eparhia din cauza sărăciei nu e în stare să îndeplinească indicaţia menţionată cu privire la repartizare, despre aceasta trebuie de scris onest în solicitarea pentru absolvenţi. În acest caz Comisia va examina repartizarea în mod individual: de exemplu, a alege în eparhia dată monahi sau absolvenţi celibatari. Din păcate, deja în anul ce a trecut a trebuit de adoptat decizii cu privire la repartizarea absolvenţilor dintr-o eparhie în alta, deoarece prima nu şi-a îndeplinit îndatoririle.

Comisia a fixat, de asemenea, cazuri de comportament indecent al unor absolvenți, care cereau pentru sine atenţie excesivă privind locul repartizării, se purtau trufaş şi, la final, au părăsit samavolnic acele eparhii, unde au fost trimişi. Unul din aceşti absolvenţi în corespondenţă cu Comisia a numit repartizarea sa „nenorocită”. O astfel de atitudine faţă de slujirea bisericească pune problema referitor la pregătirea acestor absolvenţi pentru primirea hirotoniei, care de fapt cere sacrificii şi lepădare de sine. Absolvenţii care sunt trimişi în eparhiile nou formate sau îndepărtate trebuie să înţeleagă că misiunea lor este ajutorul dat unor astfel de eparhii şi să nu ceară de la ele condiţii de confort înalt. Noi nu avem prea multe mijloace de influenţă asupra absolvenţilor, care încalcă normele repartizării. Mai mult ca atât, de regulă, ei singuri ajung la concluzia că slujirea bisericească nu este vocaţia lor. Cu toate acestea nu trebuie să excludem că mai târziu ei vor dori să fie hirotoniţi. În legătură cu aceasta rog pe preasfinţiţii arhierei să atragă atenţia la locul şi anii de studii al candidaţilor pentru hirotonie. Dacă în viitor se va dovedi că acest candidat a fost absolventul în anul 2015 sau mai târziu al unei din instituţiile de învăţământ menţionate şi concomitent nu are document cu privire la efectuarea stagiului profesional, trebuie să vă adresaţi pentru adeverinţă la Comisia pentru repartizare. În caz dacă se va constata că absolventul dat a evitat deplasarea în urma repartizării, condiţia hirotoniei ar trebuie să fie efectuarea unui astfel de stagiu profesional.

O altă temă importantă în domeniul învăţământului este ***pregătirea ajutorilor protopopilor*** şi ai parohilor în domeniul misiunii, catehizării, lucrului cu tineretul, activităţii sociale.

Ideea introducerii pretutindeni în state a unor astfel de colaboratori se trage încă de la Consfătuirea Arhierească din anul 2010[[8]](#footnote-8), iar hotărârea corespunzătoare a fost adoptată de Soborul Arhieresc din anul 2011[[9]](#footnote-9). În timpul de faţă astfel de colaboratori există în majoritatea protopopiatelor eparhiale. În baza sistemului nou de statistică care, voi aminti, deocamdată cuprinde doar eparhiile Rusiei, noi putem spune că în 80 % din protopopiatele ruseşti toate funcţiile de ajutori ai protopopilor sunt ocupate pe deplin, iar în total numărul ajutorilor de acest fel sunt 5 322 de persoane. De cele mai dese ori aceşti ajutori sunt prin cumul: aşa sunt toţi fără excepţie ajutori ai protopopilor în mai bine de o jumătate de eparhii, iar în celelalte eparhii cei prin cumul sunt în marea lor majoritate. Ajutori ai protopopilor care nu sunt prin cumul la ora actuală sunt mai puţin de 10 % din numărul lor total. Trebuie să menţionăm că eficienţa celor prin cumul, cu mici excepţii, este mai mică decât a celor care se consacră în totalmente lucrului. De aceea peste tot locul, unde este cu putinţă, trebuie de atras la această activitate importantă acele persoane care nu sunt legate de alte îndatoriri de serviciu. În orice caz cumularea funcţiilor nu eliberează pe aceşti lucrători de necesitatea de a obţine studii speciale pentru îndeplinirea ascultării lor.

Cu începere din anul 2013 a fost elaborat un complex de documente, în special standarde de învăţământ, orientate la pregătirea lucrătorilor de profil. Acest sistem presupune obţinerea unor studii pe parcursul a doi sau trei ani, în cadrul unor programe speciale pe lângă instituţiile de învăţământ teologic sau alte organizaţi de învăţământ. Pe lângă Comitetul Didactic activează Comisia interdepartamentală, în a cărei custodie se află acest sistem de învăţământ şi care, în special, acordă aprobarea bisericească pentru realizarea programelor menţionate în instituţiile de învăţământ.

La finele anului 2015 Comisia interdepartamentală a aprobat cereri de la 23 instituţii de învăţământ din 19 eparhii. Dintre aceste instituţii de învăţământ:

* în toate se desfăşoară predarea la profilul de pregătire „Activitatea de catehizare”,
* în toate — la profilul „Activitatea de misionarism”,
* în 11 — la profilul „Activitatea cu tineretul”,
* în 11 — la profilul “Activitatea socială”.

În total sunt instruiţi 901 persoane, dintre care 148 ascultători, adică 16 % din numărul total, deja ocupă o funcţie în state în calitate de specialist bisericesc. În legătură cu aceasta aş vrea să atrag atenţia voastră la importanţa angajării la serviciu în funcţiile corespunzătoare a absolvenţilor şi absolventelor la aceste programe. Astăzi, când treptat se formează în protopopiate şi în parohii un corpus întreg de specialişti mireni de profil, atitudinea noastră faţă de ei trebuie să fie tot atât de grijulie, ca şi faţă de absolvenţii seminariilor – viitori preoţi.

Toamna anului trecut a fost efectuată anchetarea la care au participat 118 eparhii. În corespundere cu răspunsurile venite, pe lângă sistemul de învăţământ al lucrătorilor de profil, aflat în subordinea Comisiei interdepartamentale, în 53 de eparhii există alte forme de pregătire a unor astfel de lucrători. Deseori este vorba de predarea cunoştinţelor speciale – în domeniul misiunii, catehizării, lucrului social şi cu tineretul – în cadrul „cursurilor teologice” existente în eparhii, care asigură ridicarea calificării clerului sau predarea cunoştinţelor teologice pentru mireni. Noi ştim că nivelul unor astfel de „cursuri teologice” diferă mult de la eparhie la eparhie. Este una din cauze de ce aceste cursuri nu sunt luate la evidenţă de Comisia interdepartamentală şi nu sunt incluse în sistemul ei de instruire a lucrătorilor de profil. Într-un şir de eparhii aceste cursuri nu corespund acelui nivel de instruire, care este determinat de documentele general-bisericeşti. În alte eparhii este vorba de programe cu un conţinut demn, dar care din cauza unui şir de pricini, de pildă neconcordanţa duratei studiilor, nu se încadrează în criteriile Comisiei interdepartamentale.

Apare o întrebare serioasă, care cere o discutare comună a noastră. Pe de o parte, este necesar ca oamenii care se ocupă de direcţiile de activitate pe profiluri să posede cunoștințele și deprinderile necesare. Este trist când colaboratorii pe profiluri sau protopopii nu sunt motivaţi ca ajutorii protopopilor să capete o pregătire suficientă. Pe de altă parte, plafonul înalt conceput în documentele general-bisericeşti, limitează inevitabil numărul instituţiilor de învăţământ, care pot realiza sistemul de învăţământ al lucrătorilor de profil, subordonat Comisiei interdepartamentale. În această ordine de idei Comisia a propus să fie realizat un monitoring al nivelului de calificare a lucrătorilor care se află deja în funcţii şi totodată să elaboreze pentru ei cerinţe privind calificarea, adică un document care descrie nivelul cognitiv şi praxiologic, care este necesar pentru ocuparea funcţiei respective. Consider că această comisie trebuie de asemenea să analizeze nivelul de studii, propus la cursurile deja existente în eparhii. Ar fi util de apreciat ce fel de cursuri pot fi integrate în sistemul unic general-bisericesc de pregătire a specialiştilor, fără a fi trecute în mod formal prin cerinţele Comisiei interdepartamentale, şi care cursuri sunt prea slabe şi nu pot fi considerate suficiente pentru pregătirea ajutorilor protopopilor şi ai parohilor. Aş vrea să aud opiniile voastre în acest sens.

O discuţie serioasă se cere pe marginea ***activităţii eparhiale de misionarism*** în Biserica noastră. Soborul Arhieresc din anul 2013 a descris în felul următor aceste direcţii ale activităţii bisericeşti: *„În timpul de faţă activitatea de misionarism a Bisericii Ortodoxe Ruse se dezvoltă în câteva direcţii de bază, deşi nu este prezentată exhaustiv de ele. Este misiunea în rândul popoarelor aborigene, inclusiv puţin numeroase, activitatea antisectară şi misiunea, orientată la luminarea celor care sunt deja botezaţi, dar nu sunt îmbisericiţi, precum şi a celor care, fiind nebotezaţi, sunt parte a poporului care mărturiseşte credinţa ortodoxă”[[10]](#footnote-10)*.

Din păcate, analiza selectivă a activităţii secţiilor eparhiale de misionarism a demonstrat că majoritatea dintre ele nu au propria ordine de zi. Secţiile de misionarism îndeplinesc funcţii nespecifice: unele activează în domeniul învăţământului religios, altele coincid în activitatea lor cu secţiile de lucru cu tineretul, altele lucrează în domeniul social, corelând cu instituţiile laice de orientare socială. Cu alte cuvinte, în lipsa unui program clar definit, secţiile eparhiale de misionarism se ocupă pe loc de ceea ce este pentru ele clar şi accesibil. Deseori activitatea ca atare, efectuată de secţiile eparhiale de misionarism este demnă de toate laudele, deoarece sunt conduse de preoţi neindiferenţi care pun aproape de inimă ceea de ce se ocupă. Cu toate acestea, apar întrebări: cât de clar conducătorii şi colaboratorii acestor secţii îşi imaginează ce este cu adevărat activitatea de misionarism în eparhii?

 Înţeleg ei oare care este diferenţa de activitatea de catehizare sau de activitatea în grupuri de contingent diferit: printre tineret, militari, deţinuţi, instituţii sociale şi în alte grupuri?

Ar fi foarte important să auzim propunerile voastre referitor la ceea ce trebuie corectat în această direcţie de activitate.

Comisia sinodală biblico-teologică a avut însărcinarea de a pregăti pentru viitorul Sobor Arhieresc proiectul de ***Catehism al Bisericii Ortodoxe Ruse***[[11]](#footnote-11). După cum a comunicat preşedintele Comisiei mitropolitul de Volokolamsk Ilarion, pregătirea textului de către Comisie s-a terminat. Este efectuat un lucru enorm, în care în calitate de autori, coautori şi recenzenţi au participat teologi de vază ai Bisericii noastre. Textul este aprobat la şedinţele plenare ale Comisiei.

Comisia va continua lucrul de revizuire la aparatul auxiliar şi cel informaţional, însă la etapa actuală de pregătire a Catehismului sarcina primordială devine recepţionarea lui de către Biserică. Cu toate acestea, luând în considerare statul învăţăturii religioase şi marele volum al textului, discutarea lui nu trebuie efectuată în spaţiul public – în internet, în bloguri. Ea trebuie să fie destul de largă, dar totodată fără publicarea nelimitată a proiectului care încă nu e aprobat.

Propun următoare soluţionare. Textul Catehismului va fi transmis pentru lectură membrilor permanenţi ai Sfântului Sinod al Bisericii Ortodoxe Ruse, primului ierarh al Bisericii Ruse din Străinătate şi tuturor conducătorilor instituţiilor sinodale. Pe lângă aceasta, textul va fi trimis pentru recenzii în principalele şcoli teologice: Aspirantura şi doctorantura general-bisericească, Academiile teologice, Universitatea Ortodoxă Umanistă „Sfântul Tihon”, Universitatea Ortodoxă Rusă, precum şi în acele seminarii teologice, unde este realizat ciclul magistru. Preasfinţiţii arhipăstori care vor dori să participe la recenzarea Catehismului, vor putea obţine textul în Comisia sinodală pentru biblistică și teologie la cererea personală, care poate fi adresată preşedintelui Comisiei. Rog pe toţi participanţii la discuţie să păstreze confidenţialitatea.

Discutarea Catehismului într-un astfel de format trebuie finalizată către începutul lui septembrie: recenziile care vor parveni după 1 septembrie 2016 nu vor putea fi luate în considerare.

După recepţionarea tuturor recenziilor Comisia sinodală pentru biblistică și teologie le va analiza minuţios, va introduce în text corectările necesare şi va prezenta proiectul final Sfântului Sinod. Decizia referitor la soarta de mai departe a Catehismului va fi adoptată de Sinod.

Nu mă voi opri în mod detaliat la problemele dezvoltării relaţiilor dintre Biserică şi stat în diferite ţări ale responsabilităţii canonice a Bisericii noastre. Este o temă pentru o discuţie minuţioasă la următorul Sobor Arhieresc. O pildă a faptului cum am înfăptuit deciziile Soborului din anul 2013 cu privire la continuarea dialogului şi colaborarea cu autorităţile statului[[12]](#footnote-12), este lucrul uneori deloc simplu, dar rezultativ, legat de ***modificările în legislaţia Rusiei*** în anul 2015.

Astfel, în aprilie 2015 sunt incluse modificările în Codul civil al Federaţiei Ruse care scot organizaţiile religioase de sub incidenţa unui şir de articole, care nu corespund organizării lor interne. Concomitent în Legea federală „Cu privire la libertatea conştiinţei şi uniunile religioase” sunt incluse modificări, conform cărora problemele participării fondatorilor sau a altor persoane juridic sau fizice în activitatea organizaţiilor religioase sunt determinate de regulamentele de ordin intern al organizaţiilor religioase.

De asemenea, în aprilie au fost adoptate modificările în legislaţia penală de executare, orientate spre decizia legală privind mecanismul corelării organelor Serviciului federal de ispăşire a sentinţelor (SFIS) cu comunităţile principale religioase, spre reglarea statutului capelelor în instituţiile SFIS, spre asigurarea accesului slujitorilor bisericii la deţinuţi în scopul săvârşirii tainelor, precum şi spre reglementarea transmiterii către organizaţiile religioase a obiectelor de destinaţie religioasă, dislocate pe teritoriul SFIS.

În luna iulie în Legea Federală „Cu privire la libertatea conştiinţei şi uniunile religioase” au fost introduse modificări, conform cărora studierea religiei şi educaţia religioasă nu sunt activitate de învăţământ şi de aceea nu trebuie să deţină licenţă. Odată cu adoptarea amendamentului dat organele procuraturii şi alte organe de stat nu vor cere de la şcolile duminicale obţinerea licenţelor pentru înfăptuirea activităţii de învăţământ şi nu vor efectua controale.

În luna noiembrie a fost adoptată Legea federală № 341-ФЗ «Cu privire la introducerea în Legea federală „Cu privire la libertatea conştiinţei şi uniunile religioase” şi alte acte legislative ale Federaţiei Ruse» care modifică ordinea controlului organelor de justiţie a activităţii organizaţiilor religioase. Legea a scos organizaţiile religioase de sub incidenţa unui şir de norme ale Legii federale „Cu privire la organizaţiile necomerciale”, care reglementează problemele controlului activităţii organizaţiilor necomerciale şi prezentarea dării de samă de către ele. La rândul său, Legea federală „Cu privire la libertatea conştiinţei şi uniunile religioase” este completată cu norme, în conformitate cu ele în organele de justiţie vor prezenta dările de seamă doar acele organizaţii religioase, care sunt finanţate din surse de peste hotare. Pe lângă aceasta, legea nouă limitează substanţial posibilităţile organelor de justiţie privind controlul activităţii financiar-economice a organizaţiilor religioase. Un astfel de control va fi înfăptuit în cazul dacă organizaţia religioasă este finanţată din surse din exterior sau dacă există informaţia cu privire la încălcarea de către organizaţia religioasă a legislaţiei Federaţiei Ruse. De asemenea legea nouă a limitat lista acelor structuri, de la care organele de justiţie sunt în drept de a obţine informaţie privind activitatea financiar-economică a organizaţiilor religioase. O astfel de informaţie poate fi obţinută doar de la organele controlului şi supravegherii de stat, inclusiv de la Rosfinmonitoring, Serviciul federal fiscal, organele de statistică. Băncile şi alte organizaţii financiare şi de credit sunt excluse din lista dată.

În încheiere câteva cuvinte despre corelaţia cu mass-media. Sfinţitul Sobor Arhieresc din anul 2013 a subliniat necesitatea unei ***activităţi informaţionale*** calitative atât la nivel general-bisericesc, cât şi la nivel eparhial[[13]](#footnote-13). O atenţie sporită necesită lucrul cu mass-media laică. Prezenţa informaţiei despre activitatea eparhiei şi a arhipăstorului în segmentul laic al spaţiului mediatic este unul din indici, conform căruia putem judeca nu doar despre atragerea reprezentanţilor eparhiei în procesele sociale, dar – deseori – şi despre pregătirea regiunii pentru colaborarea dintre Biserică şi stat.

În procesul de pregătire pentru actualul Sobor au fost chestionate un şir de eparhii, care au rezultate bune în direcţia informaţională. Experienţa lor arată că succesul în această sferă este condiţionat de interesarea şi atragerea a înşişi arhiereilor eparhiali în dezvoltarea colaborării cu mass-media laice. Arhiereii acestor eparhii sunt deschişi şi participă personal în promovarea tematicii bisericeşti în segmentul laic al spaţiului mediatic. Ei se întâlnesc în mod regular cu conducătorii mass-media şi jurnaliştii, inclusiv în format semioficial, de pildă la o ceaşcă de ceai sau în timpul călătoriilor. Deseori cu principalele surse mediatice sunt încheiate acorduri de intenţii.

Conform mărturiilor serviciilor de presă eparhiale intervievate, prezenţa eparhiei în mass-media se amplifică, când sunt clar determinaţi spicherii ei, adică atunci când jurnaliştii ştiu către cine se poate de adresat în mod liber şi aproape în orice parte a zilei pentru a primi comentarii. Reprezentanţii mass-media reacţionează la caracterul activ al conducătorului direcţiei informaţionale, la anunţurile şi comentariile din reţelele de socializare, la relaţiile personale – sunete, întâlniri. Fără o astfel de activitate vioaie comunicările formale ale serviciilor de presă eparhiale de cele mai dese ori vor trezi un interes slab. Secretarii de presă sau conducătorii departamentelor informaționale în eparhiile de un anume succes mediatic în măsură deplină se consacră acestui lucru şi sunt integraţi profund în viaţa eparhială. Ei au posibilitate fără tergiversări nejustificate să obţină informaţia atât din partea secţiilor eparhiile şi a protopopilor, cât şi de la însuşi arhiereul, care este accesibil şi după posibilităţi reacţionează în mod operativ la întrebările nu doar a jurnaliştilor, dar şi a colaboratorilor din domeniul mass-media.

Asupra citării înalte influenţează participarea arhiereului în proiectele regionale de televiziune. Ca şi înainte o mare importanţă o au mass-media tipărite, în special cele raionale. Cu toate acestea, chiar şi în eparhiile care sunt bine reflectate în mass-media, este acută problema difuzării prin ediţii laice a cuvântului lui Dumnezeu, a învăţăturii Bisericii. De cele mai dese ori pentru aceste scopuri sunt oferite coloniţe sau timp de emisie în ajunul sărbătorilor, în acelaşi timp materialele sunt pregătite deseori de redacţiile înseşi şi sunt prezentate prin prisma istorico-culturală. Experienţa arată că se poate de predicat în mijloacele de informare în masă, de pildă plasând informaţia despre proiecte apropiate şi înţelese de cetăţeni, în special în domeniul slujirii de caritate, sau publicaţii despre persoane care prin activitatea lor sau prin fapte concrete arată un exemplu de viaţă creştină într-o societate obişnuită.

În sfârşit, este valoroasă experienţa unui şir de eparhii, carte sunt atrase în mod activ în coorganizarea acţiunilor laice în domeniul culturii, învăţământului, activităţii sociale sau participă în astfel de acţiuni. Graţie acestor acţiuni mijloacele de informare în masă şi societatea în întregime pot vedea că reprezentanţii acestei eparhii sunt persoane instruite, contemporane, cu o viziune largă, gata să comunice cu diferiţi conlocutori. O astfel de deschidere contribuie la aducerea cuvântului lui Dumnezeu până la toţi acei care sunt gata să-l audă, dar cărora, din varia motive, nu li s-a propovăduit în cuvinte apropiate şi pe înţeles.

**Dragi confraţi-arhipăstori!** La temelia credinţei noastre se află Revelaţia Divină. Pentru noi, creştinii, noţiunile despre valorile omului şi menirea lui supremă, despre bine şi rău, despre adevăr şi minciună se bazează pe învăţătura a Însuşi Domnul, care a ajuns la noi datorită Sfintei Scripturi şi Tradiţiei Bisericii. Noi suntem chemaţi să situăm această învăţătură în temelia vieţii noastre, suntem chemaţi să creăm o viaţă personală şi socială pe baza poruncilor şi regulilor Dumnezeieşti.

Societatea, în care nu se găseşte loc pentru astfel de noţiuni cum sunt: datoria, sacrificiul, solidaritatea umană este condamnată la dispariţie. Dacă e să numim depărtarea de la rădăcinile creştine ale civilizaţiei noastre ca fiind „progres”, e valabil doar într-un singur sens – în care vorbim despre progresul unei maladii mortale. Refuzul de la valorile evanghelice ca temelie a civilizaţiei noastre este calea directă de plecare a creştinismului de pe scena istoriei, iar aceasta înseamnă sfârşitul istoriei ca atare. Schimbul intercultural este un fenomen cu totul firesc şi sănătos, dar nu trebuie încurcat cu indiferenţa faţă de propriile rădăcini, cu adaptarea la o cultură străină, care la moment pare a fi mai de succes.

Săvârşind oficierea serviciilor divine, noi mărturisim acea credinţă, ridicăm de fapt aceleaşi rugăciuni, ca şi multele generaţii predecesoare. Însă tradiţia nu este doar o modalitate de întâlnire cu generaţiile predecesoare. Noi ne adresăm tradiţiei nu din dragoste pentru antichităţi, dar deoarece prin ea ni s-a transmis un adevăr mântuitor, doar, după spusele apostolului Pavel: *„Iisus Hristos, ieri şi azi şi în veci, este Acelaşi*”. Viitorul şi speranţa noastră se află în credinţa noastră ortodoxă. Să nu uităm că Evanghelia ni s-a dat pentru schimbarea omului, pentru ca să ştim cum trebuie să devină omul dacă Îl va urma pe Hristos. Cu alte cuvinte, Evanghelia şi tradiţia este despre viitor şi pentru viitor, dar nu doar despre trecut.

Astăzi aş vrea în mod deosebit să vă chem pe toţi voi, iar prin voi – şi pe preoţi, ca să îndemnăm păstoriţii la nevoinţa vieţii creştine. Să cheme pe fiecare să fie un creştin adevărat, chibzuit, sincer, fiu credincios al Bisericii, chiar dacă cineva consideră că este greu, ne la modă şi nepopular. Domnul cheamă pe toţi acei care se vor hotărî să devină ucenicii Lui să intre în Biserică; prin Biserică Hristos duce în lume pacea, adevărul şi mântuirea neamului omenesc, care are nevoie stringentă de aceasta. Nu există o vocaţie mai supremă, mai demnă şi mai responsabilă, decât cea creştină şi noi cu toţii suntem aleşi de Dumnezeu pentru a primi această onoare şi responsabilitate.

*„Ştim că Fiul lui Dumnezeu a venit şi ne-a dat nouă pricepere, ca să cunoaştem pe Dumnezeul cel adevărat; şi noi suntem în Dumnezeul cel adevărat, adică întru Fiul Său Iisus Hristos. Acesta este adevăratul Dumnezeu şi viaţa de veci* (1 In, 5:20). Amin.

1. Punctul 5 al hotărârii Soborului Local al Bisericii Ortodoxe Ruse (27-28 ianuarie 2009) „Cu privire la viaţa şi activitatea Bisericii Ortodoxe Ruse”. [↑](#footnote-ref-1)
2. Punctele 36-37 ale hotărârii Soborului Arhieresc al Bisericii Ortodoxe Ruse (2-5 februarie 2013). [↑](#footnote-ref-2)
3. Punctul 5 al condicii celor 130 de şedinţe ale Sfântului Sinod din 25 decembrie 2014: „A considera a fi util deschiderea centrelor intereparhiale de coordonare ale slujirii tineretului în baza celor mai de succes secţii eparhiale de activitate cu tineretul”. [↑](#footnote-ref-3)
4. Punctul 21 al Deciziei Soborului Arhieresc al Bisericii Ortodoxe (2-5 februarie 2013). [↑](#footnote-ref-4)
5. Punctul 29 al deciziei Soborului Arhieresc al Bisericii Ortodoxe Ruse (2-4 februarie 2011) “Cu privire la problemele vieţii interne şi ale activităţii externe a Bisericii Ortodoxe Ruse. [↑](#footnote-ref-5)
6. Punctele 16-17 ale deciziei Soborului Arhieresc al Bisericii Ortodoxe Ruse (2-5 februaie 2013). [↑](#footnote-ref-6)
7. Punctul 18 al Hotărârii Soborului Arhieresc al Bisericii Ortodoxe Ruse (2-5 februarie 2013). [↑](#footnote-ref-7)
8. Punctul I.8 al Hotărârii Consfătuirii Arhiereşti a Bisericii Ortodoxe Ruse din 2 februarie 2010. [↑](#footnote-ref-8)
9. Punctul 18 al Hotărârii Soborului Arhieresc al Bisericii Ortodoxe Ruse (2-4 februarie 2011) “Cu privire la problemele vieţii interne şi ale activităţii externe a Bisericii Ortodoxe Ruse”. [↑](#footnote-ref-9)
10. Punctul 33 al Hotărârii Soborului Arhieresc al Bisericii Ortodoxe Ruse (2-5 februarie 2013). [↑](#footnote-ref-10)
11. Punctul 18 al Hotărârii Soborului Arhieresc al Bisericii Ortodoxe Ruse (2-5 februarie 2013). [↑](#footnote-ref-11)
12. Punctele 52-55 ale Hotărârii Soborului Arhieresc al Bisericii Ortodoxe Ruse (2-5 februarie 2013). [↑](#footnote-ref-12)
13. Punctul 43 al Hotărârii Soborului Arhieresc al Bisericii Ortodoxe Ruse (2-5 februarie 2013).

 [↑](#footnote-ref-13)